تورکیه جمهوریتی جمهور رئیسلیک سوزچیسی ابراهیم قلین، امریکا قوشمه ایالتلری ملی خوفسیزلیک مصلحتچیسی روبرت اوبریئن بیلت تیلفون آرقه لی صحبت قیلدی.
جمهور رئیسلیک مطبوعات دفتریدن بیریلگن بیاناتده بو صحبتده اوز ارا مناسبتلر، ارمنستان نینگ آذربایجانگه اویوشتیرگن هجوملری، تاغلیک قاره باغده گی ینگی لیکلر بیلن بیرقطارده لیبیا و ایریم منطقوی مسئله لر بحث بولیب اوتدی.
امریکا قوشمه ایالتلری گه ارمنستان نینگ آذربایجانده تینچ اهالینی آماج قرار بیریب هجوم اویوشتیرگن لیگی نینگ خلق ارا قانون گه ضد و قبول ایتیلمه یه دیگن ایکن لیگی ایتیلدی. آذربایجان نینگ توپراق بوتونلیگی نینگ تامین ایتیلیشی خصوصیده بیرلشگن ملتلر تشکیلاتی خوفسیزلیک کینگشی و اروپا خوفسیزلیک و همکارلیک تشکیلاتی (AGİT) قرارلری چوکاتیده خلق ارا همجمعیت نینگ انیق آدیملر آتیشی تاکییدلندی.
شرقی اورته ییر دینگیزیده تورکیه نینگ صمیمی نیتی و دیالوگ اساسیده گی یانداشووی بیلن بحران نینگ کمه یگن لیگی اوروغلندی و یوزه گه چیققن مذاکره فضاسینی قوللب – قوتلاوچی آدیملرنینگ آتیلیشی بوییچه توقعلر تیلگه آلیندی. تورکیه تامانیدن تکلیف قیلینگن شرقی اورته ییر دینگیزی کنفرانسی نینگ بولیب اوتیشی نینگ منطقوی تینچلیک که حصه قوشه جگی گه اشاره قیلیندی.
تورکیه نینگ امریکا قوشمه ایالتلریدن شرقی اورته ییر دینگیزی توغریسیده عادل و بی طرف بیر یانداشوو ایچیده بولیشینی کوتگن لیکلری هم تاکییدلندی.
لیبیاده آلیب باریلگن مذاکره جریانی باعث ممنونیت افاده ایتیلدی. حفتر تامانیده گی عسکری حرکتلرنینگ خواطرگه سبب بولگن لیگی گه اشاره قیلیندی. عین دمده تورکیه و امریکا قوشمه ایالتلری اورته سیده گی اقتصادی مناسبت نینگ جانلنیشی گه و مدافعه صنایع ساحه سیده گی همکارلیک نینگ رواجلنیشی بوییچه موضوعلر قولگه آلیندی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
